
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 18C/79/2024 8724204432 16. 02. 2026 JUDr. Mariana Gavalierová ECLI:SK:OSPP:2026:8724204432.2
Uznesenie Okresný súd Poprad v právnej veci žalobcu A. B., so sídlom C. XXXX/XX, XXX XX D., IČO: XX XXX XXX, právne zast. Beňo & partners advokátska kancelária, s. r. o., so sídlom Námestie svätého Egídia 40/93, 058 01 Poprad, IČO: 44 250 029, proti žalovanej E. F., nar. XX. X. XXXX, bytom G. XXXX/XX, XXX XX H., o zaplatenie 4 684,70 eur s príslušenstvom, takto rozhodol: I. Súd konanie z a s t a v u j e . II. Súd stranám n e p r i z n á v a náhradu trov konania. odôvodnenie: 1. Na tunajšom súde sa vedie konanie o zaplatenie 4684,70 eur s príslušenstvom. 2. Mestský súd Bratislava III uznesením sp. zn. 27OdK/78/2025 zo dňa 16. 12. 2025 vyhlásil konkurz na majetok dlžníka – žalovanej. 3. Podľa § 167e ods. 1 Zákona č. 7/2005 Z. z. o konkurze a reštrukturalizácii a o zmene a doplnení niektorých zákonov, ak bol vyhlásený konkurz, súd bez zbytočného odkladu zastaví konanie, v ktorom sa uplatňuje pohľadávka, ktorá môže byť uspokojená iba v konkurze (§ 166a) alebo sa považuje za nevymáhateľnú (§ 166b). 4. Podľa § 166a ods. 1 zákona č. 7/2005 Z. z. o konkurze a reštrukturalizácii a o zmene a doplnení niektorých zákonov, ak tento zákon neustanovuje inak (§ 166b a 166c), len v konkurze alebo splátkovým kalendárom môžu byť uspokojené tieto pohľadávky: a) pohľadávka, ktorá vznikla pred kalendárnym mesiacom, v ktorom bol vyhlásený konkurz alebo poskytnutá ochrana pred veriteľmi (ďalej len „rozhodujúci deň“), b) budúca pohľadávka ručiteľa, spoludlžníka alebo inej osoby, ktorej vznikne pohľadávka voči dlžníkovi, ak bude za neho plniť záväzok, ktorý vznikol pred rozhodujúcim dňom, c) pohľadávka, ktorá vznikne v súvislosti s vypovedaním zmluvy alebo odstúpením od zmluvy (§ 167d), ak ide o zmluvu uzatvorenú pred vyhlásením konkurzu. 5. Vzhľadom na uvedené skutočnosti a citované zákonné ustanovenia súd v celom rozsahu konanie zastavil. 6. O trovách konania súd rozhodol podľa § 262 ods. 1 Civilného sporového poriadku (ďalej len ,,CSP“) a § 257 CSP tak, že nepriznal žiadnej zo strán trovy konania z dôvodu zastavenia konania v súlade s ustanoveniami zákona o konkurze a reštrukturalizácii. Poučenie: Proti tomuto uzneseniu je možné podať odvolanie do 15 dní od doručenia uznesenia na tunajšom súde. V odvolaní sa má popri všeobecných náležitostiach podania uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).
Ak bola uložená povinnosť a povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona.

